sagorsarker/bangla-wikipedia huggingface dataset:
মদিসার

মদিসার বা কোশভম () হল তামিল ব্রাহ্মণ নারীদের শাড়ি পরার একটি সাধারণ ধরন। শাড়ি এবং এই পরিধান শৈলী প্রাচীন ভারতেও দেখা গেছে, অন্তত খ্রিস্টপূর্ব ২য় শতক থেকে ১ম শতক খ্রিস্টাব্দের মধ্যে যখন অন্তরীয় এবং উত্তরীয় একক পোশাক হিসেবে ব্যবহৃত করা হত, তখনও এর কথা শোনা গেছে। শাড়ি বাঁধার এই শৈলীটি হল "কোশভম" শৈলী (যা পুরুষদের কাপড় পরার সাধারণ শৈলী, যেখানে দুই পায়ের মাঝখান দিয়ে কাছা বাঁধা হয়)। তামিল ব্রাহ্মণ নারীগণ তাঁদে বিবাহের পরে এই শৈলীতে শাড়ি পরেন। বিভিন্ন সম্প্রদায় মূল কোশভম শৈলী থেকে বিভিন্ন ধরনে শাড়ি পরার ধরন উদ্ভাবন করেছে, যার জন্য আরও কাপড় প্রয়োজন — নয় গজ। বর্তমান নয়-গজের শাড়ি শৈলীগুলোর মধ্যে রয়েছে মহারাষ্ট্রের নওভারি, কন্নড় পরিধান শৈলী এবং তেলুগু ব্রাহ্মণ শৈলী। মদিসারী নামটি সাধারণত তামিল ব্রাহ্মণদের সাথে যুক্ত, যার দুটি উপ-শৈলী রয়েছে: আইয়ার কাট্টু (পরিধান) এবং আয়েঙ্গার কাট্টু (পরিধান)। আজ, মদিসার প্রতিদিনের পোশাক হিসাবে খুব কমই পরা হয়, যদিও বাছাই করা উৎসব উপলক্ষ এবং ধর্মীয় অনুষ্ঠানগুলোতে মহিলারা মদিসার শৈলীতে শাড়ি পরেন। মদিসার শৈলীতে শাড়ি পরার জন্য নয় গজের একটি শাড়ি প্রয়োজন, বর্তমানের আধুনিক সংস্করণের শাড়ি পরার শৈলীতে প্রয়োজন হয় ছয় গজ শাড়ির। আইয়ার এবং আয়ঙ্গার উভয় শ্রেণীর ব্রাহ্মণ নারীরাই আনুষ্ঠানিক/ধর্মীয় অনুষ্ঠানে মাদিসার পরিধান করেন, যার মধ্যে আছে বিবাহ অনুষ্ঠান, সীমন্থম (প্রথম গর্ভধারণের জন্য পরিচালিত একটি ধর্মীয় অনুষ্ঠান), সমস্ত ধর্মীয় অনুষ্ঠান, পূজা, এবং শোকের অনুষ্ঠান।
আইয়ার এবং আয়েঙ্গার সম্প্রদায় আলাদাভাবে মদিসার পরিধান করেন। আইয়াররা শাড়ির আঁচল (শাড়ির যে অংশটি কাঁধের উপর আসে) ডান কাঁধের উপর দিয়ে ফেলেন এবং আয়েঙ্গাররা এটি বাম কাঁধে ফেলেন। প্রচলিতভাবে, একজন নারী প্রথম মদিসার পরেন মেরুন বা লাল রঙের, আজকাল মদিসার মানুষের ইচ্ছা অনুযায়ী অন্য রঙে পরা হচ্ছে। মদিসার শাড়িগুলো বিভিন্ন উপকরণে পাওয়া যায় যেমন রেশম, সুতী, সুতী-সিল্ক মিশ্রণ, পলিয়েস্টার-সুতী মিশ্রণ ইত্যাদি। আজকাল মদিসার হিসেবে ৬-গজের শাড়িও ব্যবহার করা হয়। ঐতিহ্যবাহী না হলেও এটি পরা সহজ এবং পরে থাকা সুবিধাজনক।
একটি শাড়িকে তামিল ভাষায় পুদাভাই বলা হয়, তাই মদিসার শাড়ি হল মদিসার পুদাভাই। এটি বিবাহিত গুরুক্কল, আইয়ার এবং আয়েঙ্গার ব্রাহ্মণ মহিলারা পরিধান করেন। এটি একটি দীর্ঘ শাড়ি (সাধারণত ৯ গজ) যা শরীর এবং পায়ের মাঝখান দিয়ে খুব অদ্ভুত উপায়ে আবৃত থাকে। এটি বুকের উপর আঁচলের মতো আচ্ছাদিত থাকে, তারপরে হাঁটু-দৈর্ঘ্যের স্কার্ট, তারপরে গোড়ালি পর্যন্ত বহু কুঁচি যুক্ত প্যান্টের মতো। একটি ব্লাউজ পরতে হবে কিন্তু সায়ার প্রয়োজন নেই, কারণ শাড়ি ট্রাউজার স্টাইলে বাঁধা হয়। তাই চাইলে ভেতরে প্রসারণশীল প্যান্ট বা জিন্স পরা যেতে পারে।
ডাবলিন বিমানবন্দর

ডাবলিন বিমানবন্দর হল একটি আন্তর্জাতিক বিমানবন্দর, যা আয়ারল্যান্ডের ডাবলিন শহরে পরিষেবা প্রদান করে। এটি ডিএএ (পূর্বে ডাবলিন বিমানবন্দর কর্তৃপক্ষ) দ্বারা পরিচালিত হয়। বিমানবন্দরটি ডাবলিনের ৭ কিমি (৪.৩ মাইল) উত্তরে ও সোর্ডস শহরের ৩ কিমি (১.৯ মাইল) দক্ষিণে কলিন্সটাউনে অবস্থিত। এটি সোর্ডস ও কলিন্সটাউন উভয়ের সঙ্গে একই এয়ারকোড রাউটিং কী এলাকা ভাগ করে নেয়।
৩২.৯ মিলিয়ন যাত্রী বিমানবন্দরের মাধ্যমে ২০১৯ সালে যাতায়াত করেছে, যা বিমানবন্দরের ইতিহাসে সবচেয়ে ব্যস্ততম বছর গঠন করেছে। এটি ইউরোপের ১২তম ব্যস্ততম এবং মোট যাত্রী চলাচলের দিক থেকে আয়ারল্যান্ডের বিমানবন্দরসমূহের মধ্যে সবচেয়ে ব্যস্ততম বিমানবন্দর; এটি আয়ারল্যান্ড দ্বীপে সবচেয়ে বেশি ট্রাফিক স্তর রয়েছে, যার পরে বেলফাস্ট আন্তর্জাতিক বিমানবন্দর রয়েছে।
বিমানবন্দরে একটি বিস্তৃত স্বল্প ও মাঝারি পথের নেটওয়ার্ক রয়েছে, যা অনেক বাহক দ্বারা পরিবেশিত হয়, সেইসাথে একটি উল্লেখযোগ্য দীর্ঘ দূরত্বের নেটওয়ার্ক উত্তর আমেরিকা ও মধ্যপ্রাচ্যের উপর দৃষ্টি নিবদ্ধ করে। এটি আয়ারল্যান্ডের প্তাবাহি পতাকাবাহী বিমান সংস্থা লিংগাস, ইউরোপের সবচেয়ে কম খরচের বাহক রায়ানএয়ার এবং আয়ারল্যান্ডের নতুন আঞ্চলিক বিমান সংস্থা এমেরাল্ড এয়ারলাইন্স, সিটিজেট ও এএসএল এয়ারলাইন্স আয়ারল্যান্ডের সদর দপ্তর হিসেবে কাজ করে।
ইউএস-গামী যাত্রীদের জন্য ইউনাইটেড স্টেটস বর্ডার ক্লিয়ারেন্স পরিষেবাসমূহ বিমানবন্দরে উপলব্ধ রয়েছে। শ্যানন বিমানবন্দরটি ইউরোপের একমাত্র অপর একটি বিমানবন্দর, যা এই সুবিধা প্রদান করে।
কার্থেজের আব্বা

কার্থেজের আব্বা ছিলেন একজন ইহুদি আমোরা (পণ্ডিত), যিনি খ্রিস্টীয় তৃতীয় শতাব্দীর শেষের দিকে বিকাশ লাভ করেছিলেন। তার জন্মস্থান ছিল কার্থেজ এবং তার উপাধি স্পেনের কার্টেজেনা বা আর্মেনিয়ার একটি শহরকে উল্লেখ করা ভুল। জেরুসালেমের তালমুডে এবং হাগাডিক ঐতিহ্যে প্রায়শই তার উল্লেখ রয়েছে।
বিড বন্ড

বিড বন্ড () হচ্ছে একধরনের নিশ্চয়তা পত্র যার মাধ্যমে একজন ঠিকাদার কর্তৃক কোনো কাজের টেন্ডারদাতাকে অর্থাৎ মালিক পক্ষকে নিশ্চয়তা দেয়া হয় যদি ঐ ঠিকাদার বিড পায় তবে সে টেন্ডারে বা চুক্তিতে উল্লেখিত শর্ত পূরণ সাপেক্ষে কাজ সম্পন্ন করবে। 
টেন্ডার পাওয়া ঠিকাদার যদি চুক্তি মোতাবেক কাজ সম্পন্ন না করতে পারে তবে বিড বন্ডের সম্পূর্ণ বা আংশিক অর্থ বাজেয়াপ্ত সাপেক্ষে মালিককে দেয়া হয়। বিড বন্ড এটিও নিশ্চিয়তা দেয় যে, যদি ঠিকাদার বিড পায় তবে মালিক এবং ঠিকাদারের মধ্যে একটি চুক্তি হবে এবং সেই সাথে ঠিকাদার নতুন একটি নিশ্চয়তা বন্ড প্রদান করবে।
বিড বন্ডের পরিমাণ সাধারণত মূল কাজের ৫-১০% হয়ে থাকে। তবে এই পরিমাণ ১০% এর বেশি হয় না। বিড বন্ড একজন ঠিকাদারের প্রাক-যোগ্যতার নিশ্চয়তা দেয় এবং মালিককে চুক্তি মোতাবেক কাজ সম্পন্ন করার নিশ্চয়তা দেয়। ফলে শুধুমাত্র সঠিক ঠিকাদাররাই বিডে অংশ নিতে পারে। কোনো অনাকাঙ্ক্ষিত ঠিকাদার বিডে অংশ নিতে পারে না অর্থাৎ অযথা ঝামেলা এড়ানো সম্ভব হয়।
ঠিকাদাররাও বিড বন্ড ব্যবহার করতে পছন্দ করে কারণ এটি অন্যসব বিকল্পের থেকে কম ব্যয়বহুল। মালিক এবং সাধারণ ঠিকাদাররাও বিড বন্ড ব্যবহার করে কারণ বিড বন্ড এটা নিশ্চিত করে যে বিডিং ঠিকাদার বা সরবরাহকারী প্রকল্পটি গ্রহণ করার জন্য যোগ্য।
২০১০–১১ বুন্দেসলিগা

২০১০–১১ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪৮তম মৌসুম ছিল। এই মৌসুমটি ২০১০ সালের ২০শে আগস্ট তারিখে শুরু হয়ে ২০১১ সালের ১৪ই মে তারিখে সম্পন্ন হয়েছিল। বায়ার্ন মিউনিখের জার্মান আক্রমণভাগের খেলোয়াড় থমাস মুলার এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০০৯–১০ মৌসুমে ৭০ পয়েন্ট অর্জন করে এই প্রতিযোগিতার ইতিহাসে ২১তম বারের মতো শিরোপা জয়লাভ করেছিল।
এই মৌসুমে ৭৫ পয়েন্ট অর্জন করে বরুসিয়া ডর্টমুন্ড ৪র্থ বারের মতো বুন্দেসলিগা এবং ৭ম বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় মারিও গোমেজ ২৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
২০০৯–১০ মৌসুম শেষে বোখুম এবং হের্টা মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে কাইজারস্লাউটার্ন এবং জাংকট পাওলি বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে নুর্নবার্গ ২. বুন্দেসলিগায় তৃতীয় স্থান অধিকারী ক্লাব আউগসবুর্গের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে নুর্নবার্গ বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
<onlyinclude></onlyinclude>
২০১১–১২ বুন্দেসলিগা

২০১১–১২ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪৯তম মৌসুম ছিল। এই মৌসুমটি ২০১১ সালের ৫ই আগস্ট তারিখে শুরু হয়ে ২০১২ সালের ৫ই মে তারিখে সম্পন্ন হয়েছিল। বরুসিয়া ডর্টমুন্ডের জার্মান রক্ষণভাগের খেলোয়াড় কেভিন গ্রোশক্রয়ৎস এই মৌসুমের প্রথম গোল করেছিলেন।
বরুসিয়া ডর্টমুন্ড বুন্দেসলিগার পূর্ববর্তী আসরের চ্যাম্পিয়ন, যারা ২০১০–১১ মৌসুমে ৭৫ পয়েন্ট অর্জন করে এই প্রতিযোগিতার ইতিহাসে ৪র্থ বারের মতো শিরোপা জয়লাভ করেছিল।
এই মৌসুমে ৮১ পয়েন্ট অর্জন করে বরুসিয়া ডর্টমুন্ড ৫ম বারের মতো বুন্দেসলিগা এবং ৮ম বারের মতো জার্মান শিরোপা জয়লাভ করেছিল। শালকের ওলন্দাজ আক্রমণভাগের খেলোয়াড় ক্লাস-ইয়ান হুন্টেলার ২৯ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
২০১০–১১ মৌসুম শেষে আইন্ট্রাখট ফ্রাঙ্কফুর্ট এবং জাংকট পাওলি মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে হের্টা এবং আউগসবুর্গ বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে বরুসিয়া মনশেনগ্লাডবাখ ২. বুন্দেসলিগায় তৃতীয় স্থান অধিকারী ক্লাব বোখুমের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে বরুসিয়া মনশেনগ্লাডবাখ বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
<onlyinclude></onlyinclude>
২০১২–১৩ বুন্দেসলিগা

২০১২–১৩ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫০তম মৌসুম ছিল। এই মৌসুমটি ২০১২ সালের ২৪শে আগস্ট তারিখে শুরু হয়ে ২০১৩ সালের ১৮ই মে তারিখে সম্পন্ন হয়েছিল। বরুসিয়া ডর্টমুন্ডের জার্মান আক্রমণভাগের খেলোয়াড় মার্কো রয়েস এই মৌসুমের প্রথম গোল করেছিলেন।
বরুসিয়া ডর্টমুন্ড বুন্দেসলিগার পূর্ববর্তী আসরের চ্যাম্পিয়ন, যারা ২০১১–১২ মৌসুমে ৮১ পয়েন্ট অর্জন করে এই প্রতিযোগিতার ইতিহাসে ৫ম বারের মতো শিরোপা জয়লাভ করেছিল।
এই মৌসুমে ৯১ পয়েন্ট অর্জন করে বায়ার্ন মিউনিখ ২২তম বারের মতো বুন্দেসলিগা এবং ২৩তম বারের মতো জার্মান শিরোপা জয়লাভ করেছিল। বায়ার লেভারকুজেনের জার্মান আক্রমণভাগের খেলোয়াড় স্টেফান কিয়েসলিং ২৫ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
২০১১–১২ মৌসুম শেষে কলন এবং কাইজারস্লাউটার্ন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে গ্রয়টার ফুর্ট এবং আইন্ট্রাখট ফ্রাঙ্কফুর্ট বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে হের্টা ২. বুন্দেসলিগায় তৃতীয় স্থান অধিকারী ক্লাব ফর্টুনা ডুসেলডর্ফের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে ফর্টুনা ডুসেলডর্ফ বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
<onlyinclude></onlyinclude>
ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন

ভারতের কমিউনিস্ট পার্টি (মার্কসবাদী-লেনিনবাদী) লিবারেশন সংক্ষেপে সিপিআইএম‌এল; যা হল ভারতের একটি কমিউনিস্ট পার্টি। ১৯৭৪ সালের ২২ শে এপ্রিল কলকাতায় এই দলের গঠন হয়। বর্তমানে ভারতের বামপন্থী আন্দোলনের অন্যতম একটি দল হলো সিপিআইএম‌এল লিবারেশন। ভারতের বুকে যখন অন্যান্য বামপন্থী দল দুর্বল হচ্ছে, এই সময় এই দলটি ক্রমশ শক্তি বৃদ্ধি করছে। যদিও দলটির সারা ভারতে সাংগঠনিক অবস্থা সমান নয়। বিহার, ঝাড়খণ্ড,অসমে এই দলটির সংগঠন বেশ শক্তিশালী। 
সিপিআইএম‌এল -র সাংগাঠনিক ভিত্তি হল ভ্লাদিমির লেনিন প্রবর্তিত গণতান্ত্রিক কেন্দ্রিকতাবাদ। এই মতবাদ অনুসারে, দলের নীতিনির্ধারণের ক্ষেত্রে গণতান্ত্রিক ও মুক্ত চিন্তা আলোচনার পদ্ধতি স্বীকৃত। দলটির সর্বোচ্চ কর্তৃত্ব হলো ভারতের কমিউনিস্ট পার্টি (মার্ক্সবাদী-লেনিনবাদী) দলটির পলিটব্যুরো। পলিটব্যুরো, কেন্দ্রীয় কমিটি, রাজ্য কমিটি, জেলা কমিটি, লোকাল ও ব্রাঞ্চ কমিটি প্রভৃতি ক্রমবিন্যাসে দলটির সাংগঠনিক সিদ্ধান্ত এবং কার্যাবলী বিভক্ত।
ভারতের কমিউনিস্ট পার্টি (মার্ক্সবাদী) (সিপিআই‌এম) বিভাজনের পর "ভারতের কমিউনিস্ট পার্টি (মার্কসবাদী-লেনিনবাদী)"-র উদ্ভব হয়েছিল। নকশালবাড়ি সশস্ত্র কৃষক আন্দোলনের মধ্য দিয়ে সিপিআইএম পার্টি থেকে বিভক্তির মাধ্যমে ভারতের কমিউনিস্ট পার্টি (মার্কসবাদী-লেনিনবাদী) গঠিত হয়। ১৯৬৯ সালে পার্টি গঠনের পর থেকে ১৯৭২ সাল পর্যন্ত সিপিআইএম ও কংগ্রেসের চরম রাষ্ট্রীয় সন্ত্রাসের কবলে পরে অসংখ্য সিপিআইএম‌এল নেতা-কর্মী মৃত্যুবরণ করেন। সরোজ দত্ত, চারু মজুমদার, জঙ্গল সান্তাল প্রমুখ যাদের মধ্যে বিশেষ ভাবে উল্লেখযোগ্য ছিলেন।
১৯৭৪ সালে সিপিআইএম‌এল পার্টি পুনঃ গঠনের মাধ্যমে সিপিআইএম‌এল লিবারেশন পার্টি গঠিত হয়। চারু মজুমদারের পর পার্টির দ্বিতীয় সর্বভারতীয় সম্পাদক হন সুব্রত দত্ত। যিনিও ভোজপুর সশস্ত্র কৃষক আন্দোলনে পুলিশের সঙ্গে দীর্ঘ ৭২ ঘণ্টা বন্দুকযুদ্ধে শহীদ হন।
১৯৭৫ সালে সুব্রত দত্তের মৃত্যুর পর নতুন সর্বভারতীয় সম্পাদক হন বিনোদ মিশ্র। ১৯৯৪ সালে কোলকাতায় ব্রিগেড সমাবেশের মাধ্যমে তিনি পার্টিকে নির্বাচনে লড়ার জন্য উন্মুক্ত করেন। ১৯৯৮ সালে সিপিআইএম‌এল পার্টির পার্টি কংগ্রেস চলাকালীন বিনোদ মিশ্র মৃত্যুবরণ করেন।
১৯৯৮ সালে পার্টির নতুন সর্বভারতীয় সাধারণ সম্পাদক হন দীপঙ্কর ভট্টাচার্য। যিনি ১৯৯৮ সাল থেকে বর্তমান পর্যন্ত সিপিআই‌এম‌এল লিবারেশন পার্টির সর্বভারতীয় সম্পাদক হিসেবে নিযুক্ত রয়েছেন। তার সময়েই পার্টির সাংগঠনিক বৃদ্ধি ও নির্বাচনিক ফলাফল সর্বাধিক আকার নিয়েছে।
বার্ঘার সম্প্রদায়

বার্ঘার মানুষ, যারা সহজভাবে বার্গার নামেও পরিচিত, তারা পর্তুগিজ, ডাচ, ব্রিটিশ এবং অন্যান্য ইউরোপীয় পুরুষ যারা সিলনে বসতি স্থাপন করেছিল এবং স্থানীয়দের সাথে সম্পর্ক গড়ে তুলেছিল তারা শ্রীলঙ্কার একটি ছোট ইউরেশীয় জাতিগোষ্ঠী। শ্রীলঙ্কান নারী। ব্রিটিশ সাম্রাজ্যের আবির্ভাবের আগে পর্তুগিজ এবং ডাচরা দ্বীপের কিছু সামুদ্রিক প্রদেশ দখল করে রেখেছিল। অষ্টাদশ শতকের শেষে একটি মুকুট উপনিবেশ হিসাবে সিলন প্রতিষ্ঠার সাথে, যারা নেদারল্যান্ডের সাথে ঘনিষ্ঠ সম্পর্ক বজায় রেখেছিল তাদের বেশিরভাগই চলে যায়।যাইহোক, বার্গারদের একটি উল্লেখযোগ্য সম্প্রদায় রয়ে গেছে এবং মূলত ইংরেজি ভাষা গ্রহণ করেছে। ব্রিটিশ শাসনের সময়, তারা শ্রীলঙ্কার সামাজিক ও অর্থনৈতিক জীবনে একটি অত্যন্ত গুরুত্বপূর্ণ স্থান দখল করেছিল। 
সিলনে পর্তুগিজ বসতি স্থাপনকারীরা মূলত ব্যবসায়ী ছিলেন কিন্তু উপনিবেশ গঠন করতে চেয়েছিলেন, এবং লিসবন ইউরোপীয় বন্দোবস্তকে নিরুৎসাহিত করার জন্য কিছুই করেনি-এমনকি সিংহলিদের সাথে আন্তঃবিবাহের পক্ষেও। সিংহলিরা এটাকে উৎসাহিত করেনি।ডাচ ইস্ট ইন্ডিয়া কোম্পানির অনুরূপ ইউনিয়নগুলিকে সমর্থন করা নীতি ছিল না, যদিও এর কর্মচারী এবং স্থানীয় মহিলাদের মধ্যে অনানুষ্ঠানিক যোগাযোগ অষ্টাদশ শতাব্দীর শেষভাগে ঘটেছিল। 
বার্গাররা শারীরিক বৈশিষ্ট্যে প্রজন্ম থেকে প্রজন্মে পরিবর্তিত হতে পারে; কেউ কেউ ব্রিটিশদের সাথে বিবাহ বন্ধনে আবদ্ধ হয়েছিলেন এবং ফর্সা ত্বক এবং একটি ভারী শরীর সহ প্রধানত ইউরোপীয় ফিনোটাইপ সহ বংশধর তৈরি করেছিলেন, অন্যরা সিংহলি বা তামিলদের থেকে প্রায় আলাদা ছিল না। বেশিরভাগ বার্গার লোকেরা ইউরোপীয় রীতিনীতি সংরক্ষণ করেছে, বিশেষ করে পর্তুগিজ বংশের, যারা "গর্বের সাথে তাদের ইউরোপীয় ধর্ম এবং ভাষা ধরে রেখেছে।"
দার্জিলিং কলা

মুসা সিকিমেনসিস, বা দার্জিলিং কলাও বলা হয়, মুসা গোত্রের একটি প্রজাতি। এটি একটি সর্বোচ্চ উচ্চতার কলার প্রজাতি এবং এটি ভুটান এবং ভারতে পাওয়া যায়।
বদরপুর জংশন রেলওয়ে স্টেশন

বদরপুর রেলওয়ে স্টেশন ভারতের আসামের বদরপুর শহরকে পরিসেবা দেয়। এটি ভারতের উত্তর- পূর্ব সীমান্ত রেলওয়ের লুমডিং রেলওয়ে বিভাগের অন্তর্গত। এটি আসাম রাজ্যের করিমগঞ্জ জেলায় অবস্থিত। এটি ১৮৯৮ সালে নির্মিত ভারতের প্রাচীনতম স্টেশনগুলির মধ্যে একটি।স্টেশনটি বদরপুরকে বরাক উপত্যকার অন্যান্য অঞ্চলের পাশাপাশি ভারতের অনেক অংশের সাথে সংযুক্ত করে।
আসাম বেঙ্গল রেলওয়ে ১৮৯২ সালে আসামে ব্রিটিশ মালিকানাধীন চা বাগান পরিবেশন করার জন্য অন্তর্ভুক্ত করা হয়েছিল। চট্টগ্রাম থেকে বদরপুর রেললাইন ১৮৯৮ সালে যান চলাচলের জন্য খুলে দেওয়া হয়। ১৯৪২ সালে আসাম বেঙ্গল রেলওয়ের ব্যবস্থাপনা ভারত সরকারের কাছে হস্তান্তর করা হয়। এটি রাজ্য পরিচালিত ইস্টার্ন বেঙ্গল রেলওয়ের সাথে একত্রিত হয়েছিল এবং আসাম বেঙ্গল রেলওয়ে হিসাবে মনোনীত হয়েছিল। 
১৯৪২ সালের ১ জানুয়ারি আসাম বেঙ্গল রেলওয়ে ইস্টার্ন বেঙ্গল রেলওয়ের সাথে মিলিত হয়ে বেঙ্গল এবং আসাম রেলওয়ে গঠন করে। ১৯৪৭ সালে ভারতের স্বাধীনতার সময়, বাংলা-আসাম রেলওয়ে বিভক্ত হয়েছিল এবং সিস্টেমের অংশ ছিল, প্রায় ২৬০৩.৯২ কিমি দীর্ঘ যা পূর্ব পাকিস্তানের সীমানার মধ্যে পড়েছিল তার নাম ছিল ইস্টার্ন বেঙ্গল রেলওয়ে, নিয়ন্ত্রণ পাকিস্তানের কেন্দ্রীয় সরকারের কাছে অবশিষ্ট ছিল। পরবর্তীতে, ১৯৬১ সালের ১ ফেব্রুয়ারি থেকে ইস্টার্ন বেঙ্গল রেলওয়ের নাম পরিবর্তন করে পাকিস্তান রেলওয়ে রাখা হয়। 
১৯৪৭ সালে ভারত বিভাগের সাথে, আসাম বেঙ্গল রেলওয়ের কিছু অংশ যা আসামে অবস্থিত এবং উত্তরবঙ্গের ভারতীয় অংশ আসাম রেলওয়েতে পরিণত হয়। উত্তর-পূর্ব রেলওয়ে ১৯৫২ সালে আসাম রেলওয়েকে অউধ তিরহুত রেলওয়ে এবং বোম্বে, বরোদা এবং মধ্য ভারত রেলওয়ের ফতেহগড় জেলাকে একত্রিত করে গঠিত হয়েছিল। উত্তর-পূর্ব সীমান্ত রেলওয়ে ১৯৫৮ সালে উত্তর-পূর্ব রেলওয়ে থেকে খোদাই করা হয়েছিল। 
সিস্টেমের যে অংশটি পূর্ব পাকিস্তানের সীমানার মধ্যে পড়েছিল তার নাম ছিল ইস্টার্ন বেঙ্গল রেলওয়ে। ১ ফেব্রুয়ারী ১৯৬১ সালে, ইস্টার্ন বেঙ্গল রেলওয়ের নাম পরিবর্তন করে পাকিস্তান রেলওয়ে রাখা হয় এবং ১৯৬২ সালে এটি পাকিস্তান ইস্টার্ন রেলওয়েতে পরিণত হয়। বাংলাদেশের অভ্যুদয়ের সাথে সাথে এটি বাংলাদেশ রেলওয়েতে পরিণত হয়। 
পাকিস্তানের স্বাধীনতার পর ১৫ আগস্ট ১৯৪৭-এ ভারতে অবস্থিত আসাম বেঙ্গল রেলওয়ের ব্রড-গেজ অংশটি পূর্ব ভারতীয় রেলওয়েতে যুক্ত হয় এবং মিটার-গেজ অংশটি আসাম রেলওয়েতে পরিণত হয়, যার সদর দপ্তর পান্ডুতে ছিল। ১৯৫৩ সালের ১৪ এপ্রিল, ৩৮৫৭ কিমি দীর্ঘ আসাম রেলওয়ে এবং অউধ ও তিরহুত রেলওয়েকে একত্রিত করে ভারতীয় রেলওয়ের ছয়টি নতুন খোদাই করা অঞ্চলের মধ্যে একটি গঠন করা হয়েছিল: উত্তর পূর্ব রেলওয়ে অঞ্চল । একই দিনে, পূর্ববর্তী বেঙ্গল আসাম রেলওয়ের পুনর্গঠিত শিয়ালদহ বিভাগ (যা পূর্বে পূর্ব ভারতীয় রেলওয়েতে যুক্ত হয়েছিল) পূর্ব রেলওয়ের সাথে একীভূত হয়।
কাটাখাল জংশন রেলওয়ে স্টেশন

কাটাখাল জংশন রেলওয়ে স্টেশনটি আসামের হাইলাকান্দি জেলার একটি প্রধান রেলওয়ে স্টেশন। এর কোড হল KTX । এটি কাটাখাল শহরে পরিসেবা প্রদান করে। স্টেশনটি দুটি প্ল্যাটফর্ম নিয়ে গঠিত।
শিলচর গুয়াহাটি এক্সপ্রেস
বাংলাদেশের রেলওয়ে স্টেশনের তালিকা
মহিষাশন রেলওয়ে স্টেশন

মহিশসান হল একটি সীমান্ত রেলওয়ে স্টেশন এবং ভারতের আসাম রাজ্যের করিমগঞ্জ জেলার ভারত- বাংলাদেশ সীমান্তে একটি বিলুপ্ত রেলওয়ে ট্রানজিট সুবিধা পয়েন্ট। বাংলাদেশের দিকে সংশ্লিষ্ট স্টেশনটি সিলেট জেলার শাহবাজপুর (লাটু নামেও পরিচিত)।সীমান্ত স্টেশনটি করিমগঞ্জের সাথে দূরে। ট্রাফিকের অভাবে ১৯৯৬ সালের ডিসেম্বর থেকে মহিষাসন-শাহবাজপুর রুটটি চালু হয়নি। 
চট্টগ্রাম বন্দরের সাথে রেল সংযোগের জন্য আসামের চা চাষীদের দাবির পরিপ্রেক্ষিতে, আসাম বেঙ্গল রেলওয়ে ১৮৯১ সালে বাংলার পূর্ব দিকে একটি রেলপথ নির্মাণ শুরু করে। একটি চট্টগ্রাম ও কুমিল্লার মধ্যে ট্র্যাকটি ১৮৯৫ সালে যান চলাচলের জন্য উন্মুক্ত করা হয়। কুমিল্লা-আখাউড়া-কুলাউড়া-বদরপুর বিভাগটি ১৮৯৬-১৮৯৮ সালে খোলা হয়েছিল এবং অবশেষে ১৯০৩ সালে লামডিং পর্যন্ত প্রসারিত হয়েছিল। মহিশসান এই ট্র্যাকের একটি স্টেশন ছিল। ১৯৪৭ সালে ভারত ভাগের সাথে সাথে এটি একটি সীমান্ত স্টেশন হিসাবে গুরুত্ব পায়।
২০১১-১২ এর রেলওয়ে বাজেটে মিটার-গেজ করিমগঞ্জ-মহিষাসন সেকশনকে ব্রডগেজে রূপান্তরের অনুমোদন দিয়েছে। এখন এটি একটি ব্রড-গেজ একক-ট্র্যাক নন-বিদ্যুতায়িত লাইন। বর্তমানে শিলচর, মাইশাশান-শিলচর প্যাসেঞ্জার থেকে এই লাইনে ২টি যাত্রীবাহী ট্রেন চলছে।
আগে এটি একটি মিটারগেজ রেলওয়ে স্টেশন হিসাবে কাজ করত, কিন্তু ২০১৫ এর পরে, এটি ব্রডগেজ উন্নীত হয়।
বর্তমানে, ইউরোপের উদ্দেশ্যে এশিয়া থেকে উদ্ভূত সমস্ত মালবাহী যানবাহন সমুদ্রপথে যায়। ট্রান্স-এশিয়ান রেলওয়ে সিঙ্গাপুর , চীন, ভিয়েতনাম, কম্বোডিয়া, ভারত, বাংলাদেশ, মায়ানমার, থাইল্যান্ড এবং কোরিয়ার কন্টেইনারগুলিকে ইউরোপে ট্রেনে স্থলপথে ভ্রমণ করতে সক্ষম করবে। ট্রান্স-এশিয়ান রেলওয়ের দক্ষিণ করিডোর ভারতের জন্য প্রধান আগ্রহের বিষয়। এটি চীনের ইউনান এবং থাইল্যান্ডকে তুরস্ক হয়ে ইউরোপের সাথে সংযুক্ত করে এবং ভারতের মধ্য দিয়ে যাবে। 
ভারত এবং মায়ানমারের মধ্যে একটি সাধারণ বোঝাপড়া রয়েছে যে তাদের রেলপথগুলিকে একটি ৩৪৬-কিমি লাইন সেকশনের মাধ্যমে আন্তঃসংযুক্ত করা হবে যা মায়ানমারের কালে থেকে ভারতের জিরিবাম পর্যন্ত তামু / মোরে সীমান্ত পয়েন্ট হয়ে প্রসারিত হবে ।
প্রস্তাবিত রুটটি মায়ানমার সীমান্তবর্তী মণিপুরের তামু ও মোরেহ হয়ে ভারতে প্রবেশ করবে , তারপর মহিষাসন ও শাহবাজপুর হয়ে বাংলাদেশে প্রবেশ করবে এবং আবার গেদে বাংলাদেশ থেকে ভারতে প্রবেশ করবে । পশ্চিম দিকের লাইনটি আত্তারি হয়ে পাকিস্তানে প্রবেশ করবে । ভারত-মিয়ানমার সেক্টরে এই রুটে একটি ৩১৫ কিলোমিটার (১৯৬ মাইল) অনুপস্থিত লিঙ্ক রয়েছে; এর মধ্যে ১৮০ কিলোমিটার (১১০ মাইল), ভারতে, মণিপুরের জিরিবাম এবং মায়ানমারের তামুর মধ্যে। জিরিবাম এবং ইম্ফলের মধ্যে রেল সংযোগভারতীয় রেলওয়ে দ্বারা অনুমোদিত হয়েছে, কিন্তু এটি ২০১৬ এর আগে সম্পন্ন হওয়ার সম্ভাবনা কম। বর্তমানে জিরিবাম এবং টুপুলের মধ্যে ৯৭ কিলোমিটার (৬০ মাইল) প্রসারিত নির্মাণ কাজ চলছে।
পানু পাল

পানু পাল বা (পোশাকি নাম - পূর্ণেন্দুশেখর পালচৌধুরী ) (২ জানুয়ারি, ১৯১৯ —২ সেপ্টেম্বর, ১৯৯৫) ছিলেন বাংলায় বামপন্থী সাংস্কৃতিক আন্দোলনের এক বিশিষ্ট নেতা, নট, নাট্যকার, নৃত্যশিল্পী ও পথনাটিকার পথিকৃৎ। তবে 'পানু পাল' নামেই সমধিক প্রসিদ্ধ নাট্যব্যক্তিত্ব পূর্ণেন্দুশেখর পালচৌধুরী ছিলেনকলকাতার গণনাট্য সংঘের প্রতিষ্ঠাকালীন সদস্য এবং অন্যতম স্তম্ভ।
পানু পালের জন্মব্রিটিশ ভারতের অধুনা বাংলাদেশের গাইবান্ধার এক অভিজাত পরিবারে। বিদ্যালয়ের পড়াশোনা সেখানেই। ১৯৩৭ খ্রিস্টাব্দে তিনিকোচবিহারের ভিক্টোরিয়া কলেজ (অধুনা আচার্য ব্রজেন্দ্রনাথ শীল কলেজ) থেকে আইএসসি পাশ করেন। ১৯৩৮ খ্রিস্টাব্দে চলে আসেন কলকাতায়। ১৯৪০ খ্রিস্টাব্দে তিনি বিজ্ঞানেকলকাতা বিশ্ববিদ্যালয়ের স্নাতক হন।
দ্বিতীয় বিশ্বযুদ্ধ চলাকালে ছাত্র আন্দোলনে সক্রিয় হন এবং ১৯৪১ খ্রিস্টাব্দে কমিউনিস্ট পার্টির সদস্য হন। বাংলার সেই সময়কার দুর্ভিক্ষ আর কালোবাজারি তাকে ভীষণভাবে ভাবিয়ে তোলে। সেই প্রেক্ষাপটে তিনি প্রথম রচনা করেন "ক্ষুধা ও মৃত্যু" নামের এক নৃত্যনাট্য। সেই নাটক পরিবেশন করে দুর্গতদের জন্য সাহায্যের তহবিলে অনেক টাকা তুলে দেন। তার সেই নাটক ইংরাজীতে "হাঙ্গার অ্যান্ড ডেথ" ভারতজোড়া স্বীকৃতি পেয়েছিল। ১৯৪৩ খ্রিস্টাব্দে প্রতিষ্ঠিতগণনাট্য সংঘের আন্দোলনে যুক্ত হয়ে তিনি হেমাঙ্গ বিশ্বাসের সঙ্গে আসাম যান। বুলবুল চৌধুরী, শম্ভু ভট্টাচার্য প্রমুখের সঙ্গে দল গড়ে তদানীন্তন পূর্ব বাংলা গ্রামে নগরে ঘোরেন। ১৯৪৭ খ্রিস্টাব্দে সিলেট সাংস্কৃতিক আন্দোলনে অংশ নিয়ে "ছিন্নমূল" চলচ্চিত্রে অভিনয় করেন। ১৯৪৮ খ্রিস্টাব্দেতেভাগা আন্দোলনের পটভূমিতে রচনা করেন নাটক "দখল"। এটি এবং পরবর্তীতে "বিসর্জন", "বিচার" ১৯৫০ খ্রিস্টাব্দে কলকাতার গণনাট্য সংঘে অভিনীত হয়। ইতোমধ্যে তার পরিচয় হয় ঋত্বিক ঘটক, মৃণাল সেন, শোভা সেন, উৎপল দত্ত দিকপাল ব্যক্তিত্বের সঙ্গে। ১৯৫২ খ্রিস্টাব্দে ভারতের সাধারণ নির্বাচনের আগে তিনি কমিউনিস্ট পার্টির জন্য লেখেন প্রথম পথনাটিকা "ভোটের ভেট" এবং সেটি নির্বাচনী নাটক হিসাবে অভিনীত হয়। খাদ্য আন্দোলন নিয়ে রচিত "কত ধানে কত চাল" নামের পথনাটিকা এবং নাটিকাটি সেসময় খুব জনপ্রিয় হয়েছিল। তার লেখা প্রায় ১০০টি নাটকের মধ্যে অর্ধেক নাটকই রাজনৈতিক পথনাটিকা। প্রখ্যাত নাট্যব্যক্তিত্ব উৎপল দত্ত তাকে "পথনাটিকার জনক" হিসাবে আখ্যায়িত করেন। পানু পাল'ই প্রথম বাংলায় মানিক বন্দ্যোপাধ্যায়ের "পদ্মানদীর মাঝি" এবংপ্রফুল্ল রায়ের "মাটি আর নেই" মঞ্চস্থ করেছিলেন। ১৯৬৪ খ্রিস্টাব্দে কমিউনিস্ট পার্টি দ্বিধাবিভক্ত হলে তিনি সি পি আই'- তে থেকে যান। তিনি বেলঘরিয়ায় নিজের নাট্যদল "শিল্পাঙ্গণ" গঠন করেন। তার রচিত নাটকগুলির মধ্যে উল্লেখযোগ্য নাটকগুলি হল -
পানু পাল ১৯৫০ খ্রিস্টাব্দের "ছিন্নমূল" ছবি ছাড়াও ঋত্বিক ঘটক পরিচালিত নাগরিক (১৯৭৭) ও রাজেন তরফদার পরিচালিত নাগপাশ (১৯৮৭) ছবিতেও অভিনয় করেছেন।
পানু পাল রবীন্দ্রভারতী বিশ্ববিদ্যালয় সহ নানা গণমাধ্যম হতে মানপত্র পেয়েছেন।১৯৯২ খ্রিস্টাব্দে তিনি পশ্চিমবঙ্গ নাট্য আকাদেমি পুরস্কার লাভ করেন।
পানু পাল ১৯৯৫ খ্রিস্টাব্দের ২ সেপ্টেম্বর কলকাতার বেলঘরিয়ায় প্রফুল্লনগরে নিজের বাড়িতে পরলোক গমন করেন। খ্যাতনামা ছৌ-নৃত্যশিল্পী মধুমিতা পাল হলেন তার পৌত্রী।
অরুণাচল জংশন রেলওয়ে স্টেশন

অরুণাচল জংশন রেলওয়ে স্টেশন হল আসামের শিলচর কাছাড় জেলার একটি ছোট রেলওয়ে স্টেশন। এর কোড হল ARCL।
রেলওয়ে স্টেশনটি শিলচর শহরে অবস্থিত।
স্টেশনটি ৩টি প্ল্যাটফর্ম নিয়ে গঠিত।
 ব্রডগেজ রূপান্তর যাতে ভারতীয় রেলওয়ের উত্তর- পূর্ব সীমান্ত রেলওয়ে জোনের লুমডিং - বদরপুর - শিলচর রেলওয়ে সেকশনের অংশ হিসেবে অক্টোবর ২০১৪ সালে রেলওয়ে স্টেশনের পুনর্নির্মাণ শুরু হয়।
জিরিবাম রেলওয়ে স্টেশন

জিরিবাম রেলওয়ে স্টেশনটি জিরিবাম শহরে সেবা দেয় এবং এটি উত্তর- পূর্ব সীমান্ত রেলওয়ের লুমডিং রেলওয়ে বিভাগের অন্তর্গত। এটি ভারতের মণিপুর রাজ্যের প্রথম রেলওয়ে স্টেশন।
জিরিবাম রেল কালি ২০ শতকের গোড়ার দিকে চা পরিবহনের জন্য আসামের রেল সংযোগের একটি অংশ ছিল। এটি আসাম বেঙ্গল রেলওয়ে দ্বারা নির্মিত হয়েছিল।১৯৪৭ সালে ভারত বিভাগের সাথে, বেঙ্গল আসাম রেলওয়ের কিছু অংশ যা আসামে অবস্থিত এবং উত্তরবঙ্গের ভারতীয় অংশ আসাম রেলওয়েতে পরিণত হয়। উত্তর-পূর্ব রেলওয়ে ১৯৫২ সালে অসম রেলওয়েকে ওধ এবং তিরহুত রেলওয়ে এবং বোম্বে, বরোদা এবং মধ্য ভারত রেলওয়ের ফতেহগড় জেলাকে একত্রিত করে গঠিত হয়েছিল। ১৯৫৮ সালে উত্তর-পূর্ব রেলওয়ে থেকে উত্তর-পূর্ব সীমান্ত রেলওয়ে গঠিত হয়েছিল।
সিস্টেমের যে অংশটি পূর্ব পাকিস্তানের সীমানার মধ্যে পড়েছিল তার নাম ছিল ইস্টার্ন বেঙ্গল রেলওয়ে । ১ ফেব্রুয়ারী ১৯৬১ সালে, ইস্টার্ন বেঙ্গল রেলওয়ের নাম পরিবর্তন করে পাকিস্তান রেলওয়ে রাখা হয় এবং ১৯৬২ সালে এটি পাকিস্তান ইস্টার্ন রেলওয়েতে পরিণত হয়। বাংলাদেশের অভ্যুদয়ের সাথে সাথে এটি বাংলাদেশ রেলওয়েতে পরিণত হয়।
পাকিস্তানের স্বাধীনতার পর ১৫ আগস্ট ১৯৪৭-এ ভারতে অবস্থিত বঙ্গ-আসাম রেলওয়ের ব্রড-গেজ অংশটি পূর্ব ভারতীয় রেলওয়েতে যোগ করা হয় এবং মিটার-গেজ অংশটি আসাম রেলওয়েতে পরিণত হয়, যার সদর দপ্তর পান্ডুতে ছিল। .১৯৫২ সালের ১৪ এপ্রিল, ২৮৫৭ কিমি দীর্ঘ আসাম রেলওয়ে এবং অউধ ও তিরহুত রেলওয়েকে একত্রিত করে ভারতীয় রেলওয়ের ছয়টি নবগঠিত অঞ্চলের একটি গঠন করা হয়েছিল: উত্তর পূর্ব রেলওয়ে অঞ্চল । একই দিনে, বেঙ্গল আসাম রেলওয়ের পুনর্গঠিত শিয়ালদহ বিভাগ (যা পূর্বে পূর্ব ভারতীয় রেলওয়েতে যুক্ত হয়েছিল) পূর্ব রেলওয়ের সাথে একীভূত হয়।
২০০৯ সালের ডিসেম্বরে, শিলচর থেকে জিরিবাম পর্যন্ত গেজ রূপান্তরের কাজ শুরু হয় যা ২০১৬ সালের প্রথম দিকে শেষ হয় এবং পণ্য পরিষেবা আবার শুরু হয়।
২১ মার্চ ২০১৬ থেকে শিলচর-জিরিবাম অংশে মালবাহী ট্রেন চলাচল শুরু হয়।
২৭ মে ২০১৬ তারিখে যাত্রী পরিষেবা শুরু হয় এবং শিলচর-জিরিবাম প্যাসেঞ্জার (৫৫৬৬৫/৫৫৬৬৬) এক জোড়া শিলচর এবং জিরিবামের মধ্যে এই বিভাগে চলছে।
কেন্দ্রীয় রেলমন্ত্রী অশ্বিনী বৈষ্ণব ৪ জানুয়ারী ২০২২-এ আগরতলা রেলওয়ে স্টেশন এবং জিরিবাম রেলওয়ে স্টেশনের মধ্যে জনশতাব্দী এক্সপ্রেসকে পতাকা দিয়ে দুটি উত্তর-পূর্ব রাজ্য, ত্রিপুরা এবং মণিপুরকে সংযুক্ত করে।
জিরিবাম-ইম্ফল লাইনটি আগস্ট ২০২১ এর স্ট্যাটাস আপডেট অনুসারে ডিসেম্বর ২০২৩ এর মধ্যে সম্পন্ন হওয়ার সম্ভাবনা রয়েছে, যা ভারত-মিয়ানমার সীমান্তের মোরেহ পর্যন্ত এবং তারপরে মিয়ানমারের কালে (কালে এবং কলেমিও নামেও পরিচিত) পর্যন্ত বিস্তৃত হবে। উচ্চাভিলাষী ট্রান্স-এশিয়ান রেলওয়ের ।
কাইমাই রোড রেলওয়ে স্টেশন

কাইমাই রোড রেলওয়ে স্টেশন হল ইম্ফল পূর্ব জেলা, মণিপুরের একটি প্রস্তাবিত রেলওয়ে স্টেশন। এর কোড হল KMIRDL । এটি কাইমাই শহরের পরিসেবা প্রদান করবে। স্টেশনটি দুটি প্ল্যাটফর্ম নিয়ে গঠিত। এই রেললাইনের কাজ 2019 সালে শেষ হবে বলে আশা করা হচ্ছে।
থিঙ্গু রেলওয়ে স্টেশন

থিঙ্গু রেলওয়ে স্টেশন হল ইম্ফল পূর্ব জেলা, মণিপুরের একটি প্রস্তাবিত রেলওয়ে স্টেশন। এর কোড হল TNGUU । এটি থিঙ্গু শহরের পরিসেবা প্রদান করবে। স্টেশন প্রস্তাবে দুটি প্ল্যাটফর্ম অন্তর্ভুক্ত আছে।এই রেললাইনের কাজ ২০১৯ সালে শেষ হবে বলে আশা করা হচ্ছে।
খংসাং রেলওয়ে স্টেশন

খংসাং রেলওয়ে স্টেশন হল ইম্ফল পূর্ব জেলা, মণিপুরের একটি প্রস্তাবিত রেলওয়ে স্টেশন। এটি খংসাং শহরের পরিসেবা প্রদান করবে।স্টেশন প্রস্তাব দুটি প্ল্যাটফর্ম অন্তর্ভুক্ত. 
প্রথম ট্রেনের ইঞ্জিনটি 14 মার্চ, 2022-এ খংসাং স্টেশনে পৌঁছেছিল। প্রথম পণ্য ট্রেনটি 28 মার্চ, 2022-এ খংসাং স্টেশনে পৌঁছেছিল। 13 অক্টোবর, 2022-এ, ভারতের রাষ্ট্রপতি আগরতলা থেকে খাওংসাং পর্যন্ত প্রথম যাত্রীবাহী ট্রেনটিকে পতাকা দিয়েছিলেন।
বর্তমানে দুটি ট্রেন খোংসাং রেলওয়ে স্টেশন, 12097/12098 আগরতলা খংসাং জন শতাব্দী এক্সপ্রেস এবং 05659/05660 শিলচর খংসাং প্যাসেঞ্জার স্পেশাল থেকে শেষ হয় এবং উৎপন্ন হয়।
ননি রেলওয়ে স্টেশন

ননি রেলওয়ে স্টেশন হল ইম্ফল পূর্ব জেলা, মণিপুরের একটি প্রস্তাবিত রেলওয়ে স্টেশন। এর কোডটি NONEY। এটি ননি শহরের পরিসেবা প্রদান করবে। স্টেশন প্রস্তাবে দুটি প্ল্যাটফর্ম অন্তর্ভুক্ত আছে। এই রেললাইনের কাজ ২০১৯ সালে শেষ হবে বলে আশা করা হচ্ছে।
টুপুল রেলওয়ে স্টেশন

টুপুল রেলওয়ে স্টেশন হল ইম্ফল পূর্ব জেলা, মণিপুরের একটি প্রস্তাবিত রেলওয়ে স্টেশন। এর কোড হল TUPUL । এটি টুপুল শহরে পরিসেবা প্রদান করবে। স্টেশন প্রস্তাবে দুটি প্ল্যাটফর্ম অন্তর্ভুক্ত রয়েছে। স্টেশনটি জিরিবাম-ইম্ফল রেললাইনের প্রধান সংযোগস্থল। এই রেললাইনের কাজ ২০১৯ সালে শেষ হবে বলে আশা করা হচ্ছে।
নিকেলোডিয়ন (জাপান)

নিকেলোডিয়ন শিশু, কৈশোর, এবং প্রাপ্তবয়স্ক দেরকে লক্ষ্য করা একটি জাপানী টেলিভিশন চ্যানেল ছিল। এটির কার্যকারক ছিল প্যারামাউন্ট নেটওয়ার্কস জাপান কে.কে. (প্যারামাউন্ট গ্লোবালের প্যারামাউন্ট নেটওয়ার্কস ইএমইএএর একটি সংস্থা)। কেবল এবং স্যাটেলাইট চ্যানেলের হিসেবে নিকেলোডিয়ন সম্প্রচার শুরু করে ১৯৯৮ সালের নভেম্বর মাসে, কিন্তু দর্শক সংখ্যা হ্রাসের কারণে চ্যানেলটিকে ২০০৯ সালের ৩০ সেপ্টেম্বরে বন্ধ করে দেওয়া হ​য়। ২০১৮ সালের ৩০ জানুয়ারিতে ওটিটি মিডিয়া সার্ভিসের জন্য চ্যানেলটি আবার সম্প্রচারে ফিরে আসে, এবং নিক+ সার্ভিসের জন্য আবার চ্যানেলটি বন্ধ হয়ে যায় ২০২২ সালের ৩১ জানুয়ারিতে।
১৯৯৮ সালের ১৫ নভেম্বরে জাপানে ডাইরেকটিভি চ্যানেল ২৭২ তে নিকেলোডিয়ন সম্প্রচার শুরু করে। ২০০০ সালের ১ অক্টোবরে জাপানের থেকে ডাইরেকটিভির উত্তোলনের কারণে নিকেলোডিয়ন স্কাই পারফেকটিভি! চ্যানেল ২৭৮ এ স্থানান্তর করা হয়। ২০০৬ সালের জানুয়ারিতে নিকেলোডিয়ন টেলিযোগাযোগ সার্ভিস ব্যবহার সম্প্রচারে স্থানান্তর করেছে, এবং স্কাই পারফেকটিভি! চ্যানেল ৭৫১ এ স্থানান্তর করা হয়, এছাড়াও নির্বাচিত কেবল প্রভাইডারে চ্যানেলটি উপলব্ধ। চ্যানেলটি ২০০৬ সালের অক্টোবরে পুনর্নবীকরণ করা হয়।
শক্তিশালী স্থানীয় এবং আন্তর্জাতিক প্রতিযোগিতার কারণে ২০০৯ সালের ৩০ সেপ্টেম্বরে নিকেলোডিয়ন সম্প্রচার বন্ধ করে। ভায়াকম নির্বাচিত নিকেলোডিয়ন অনুষ্ঠান এটির অন্যান্য চ্যানেলে (যেমন এমটিভি জাপানে), ডিটিএইচ স্যাটেলাইট চ্যানেলে, এবং টেরেস্ট্রিয়াল টেলিভিশন চ্যানেলে বিতরণ করতে থাকে। এনএইচকে এডুকেশনাল টিভি, যেটি ইতোমধ্যে "স্পঞ্জবব স্কয়ারপ্যান্টস্‌" প্রচারিত করছে, ২০১০ সালে "দ্য পেঙ্গুইনস অফ মাদাগাস্কার" এবং "আইকার্লি" প্রচার করা শুরু করে। সেই সালের ১ সেপ্টেম্বর থেকে অ্যানিম্যাক্স স্পঞ্জবব স্কয়ারপ্যান্টস দিয়ে শুরু করে নিকেলোডিয়নের অনুষ্ঠান প্রচারিত করেছে এটির "নিকটাইম" ব্লকে। অনুষ্ঠানের তথ্য, ওয়েবসাইট গেমস এবং ডাউনলোডযোগ্য সামগ্রী সহ প্রাতিষ্ঠানিক নিকেলোডিয়ন ওয়েবসাইটটি চালু রয়ে যায়।
২০১৭ সালের ১৮ অক্টোবরে ভায়াকম এনটিটি ডোকোমোর সাবস্ক্রিপশন টিভি স্ট্রিমিং সার্ভিস ডিটিভিতে নিকেলোডিয়ন পুনঃউদ্বোধন করার ঘোষণা দেয়। ২০১৮ সালের ৩০ জানুয়ারিতে নিকেলোডিয়ন ডিটিভি এবং হুলু জাপানে সম্প্রচারে আবার ফিরে আসে। সেই সালের ২০ এপ্রিলে একটি প্রাতিষ্ঠানিক ফেসবুক পেইজের উদ্বোধন হয়, এবং ৩ জুলাইতে অ্যামাজন প্রাইম ভিডিওতে চ্যানেলটি সম্প্রচার শুরু করে। ২০১৯ সালের ১৫ মার্চ থেকে ২০২১ সালের ৩১ জানুয়ারির পর্যন্ত নিকেলোডিয়ন মিউজিক.জেপি তে উপলব্ধি করা ছিল। ২০২১ সালের ২৮ এপ্রিলে রাকুতেন টিভি "নিক+" উদ্বোধন করে, যা হচ্ছে প্রতি মাসে ৪৪০ ইয়েনের জন্য উপলব্ধ নিকেলোডিয়ন অনুষ্ঠানসমূহের একটি সংগ্রহ। ২০২২ সালের ৩১ জানুয়ারিতে উল্লিখিত নিক+ সার্ভিসের জন্য নিকেলোডিয়ন চ্যানেলটি আবার বন্ধ করে দেওয়া হ​য়। পরের দিনে নিকেলোডিয়ন অ্যামাজন প্রাইম ভিডিওর সাথে এটির ভিডিও-অন-ডিমান্ড বিতরণ চুক্তি পুনর্নবীকরণ করে। নেটওয়ার্কের কয়েকটি অনুষ্ঠান জাপানি সম্প্রচারকদের সাথে পৃথক সিন্ডিকেশন চুক্তির মাধ্যমে সম্প্রচার অব্যাহত রাখে।
পশ্চিমা বিশ্ব

পশ্চিমা বিশ্ব, যা পশ্চিম নামেও পরিচিত। বিভিন্ন অঞ্চল, জাতি এবং রাষ্ট্রকে বোঝায়। প্রেক্ষাপটের উপর নির্ভর করে প্রায়শই ইউরোপের সংখ্যাগরিষ্ঠ অংশ নিয়ে গঠিত, উত্তর আমেরিকা, এবং অস্ট্রেলিয়া। প্রাচ্য বা পূর্ব বিশ্বের বিপরীতে পশ্চিমা বিশ্বকে অক্সিডেন্ট (ল্যাটিন শব্দ থেকে "অক্সিডেন্স" "সূর্যাস্ত, "পশ্চিম"")নামেও পরিচিত। এর অর্থ হতে পারে উত্তর-দক্ষিণ বিভাজনের উত্তর অর্ধেক, "গ্লোবাল নর্থের" (প্রায়ই উন্নয়নশীল দেশ এর সাথে সমতুল্য) দেশগুলি। 
পৃথিবীর পশ্চিম অংশের ধারণার মূল পশ্চিমী রোমান ক্যাথলিক এবং পূর্ব অর্থোডক্স চার্চের মধ্যে ধর্মতাত্ত্বিক, পদ্ধতিগত বিভাজনের রয়েছে। "পশ্চিম" ছিল মূলত পশ্চিম খ্রিস্টধর্ম, যা অর্থোডক্স ইউরোপ, মধ্যপ্রাচ্য এবং উত্তর আফ্রিকা, সাহারা-নিম্ন আফ্রিকা, দক্ষিণ এশিয়া, দক্ষিণ-পূর্ব এশিয়া এবং পূর্ব এশিয়ার সংস্কৃতি এবং সভ্যতার সাথে ক্যাথলিক এবং প্রোটেস্ট্যান্ট ইউরোপের বিরোধিতা করে, যা মধ্যযুগীয় এবং প্রাথমিক আধুনিক পশ্চিম ইউরোপীয়দের প্রাচ্য হিসাবে দেখা হয়।
বিংশ শতকের মাঝামাঝি সময়ে, পশ্চিমা সংস্কৃতি বিশ্বব্যাপী রপ্তানি করা হয়েছিল উদীয়মান গণমাধ্যমের মাধ্যমে: ফিল্ম, রেডিও, টেলিভিশন এবং রেকর্ড করা সঙ্গীত; এবং আন্তর্জাতিক পরিবহণ ও টেলিযোগাযোগের বিকাশ ও বৃদ্ধি (যেমন ট্রান্সঅ্যাটলান্টিক কেবল এবং রেডিওটেলিফোন) আধুনিক বিশ্বায়নে একটি নির্ধারক ভূমিকা পালন করেছে।
আধুনিক ব্যবহারে, "পশ্চিমা বিশ্ব" কখনও কখনও ইউরোপকে বোঝায় এবং সেই অঞ্চলগুলিকে বোঝায় যেগুলির জনসংখ্যা পনের শতকের আবিষ্কারের যুগ থেকে বিশেষ ইউরোপীয় জাতিগোষ্ঠীর একটি বড় উপস্থিতি রয়েছে। পশ্চিমা বিশ্বের আধুনিক সংজ্ঞায় অস্ট্রেলিয়া এবং নিউজিল্যান্ডের অন্তর্ভুক্তির ক্ষেত্রে এটি সবচেয়ে স্পষ্ট: পূর্ব গোলার্ধের অংশ হওয়া সত্ত্বেও; এই অঞ্চলগুলি এবং এর মতো অঞ্চলগুলি ব্রিটিশ অভিযাত্রীদের ঔপনিবেশিকতা এবং বিংশ শতকে ইউরোপীয়দের অভিবাসন থেকে উদ্ভূত উল্লেখযোগ্য ব্রিটিশ প্রভাবের কারণে অন্তর্ভুক্ত করা হয়েছে যা রাজনৈতিক ও সাংস্কৃতিকভাবে দেশটিকে পশ্চিমা বিশ্বের কাছে ভিত্তি করে দিয়েছে।
রপ্তানি

আন্তর্জাতিক বাণিজ্যে রপ্তানি হল একটি দেশে উৎপাদিত পণ্য অন্য দেশে বিক্রি করা বা অন্য দেশের নাগরিক বা বাসিন্দাদের জন্য পরিষেবা সরবরাহ করা। এই ধরনের পণ্যের বিক্রেতা বা পরিষেবা প্রদানকারীকে "রপ্তানিকারক" বলা হয়। অন্যদিকে ওই পন্যের ক্রেতা বা পরিষেবা গ্রহণকারীকে আমদানিকারক বলা হয়। আন্তর্জাতিক বাণিজ্যে বর্তমানে প্রায় সব ধরনের পণ্য আমদানি এবং রপ্তানি করা হয়। পরিসেবাগুলির মধ্যে আর্থিক, অ্যাকাউন্টিং এবং অন্যান্য পেশাদার পরিষেবা, পর্যটন, শিক্ষা এবং সেইসাথে মেধা সম্পত্তি অধিকার অন্তর্ভুক্ত রয়েছে।
পণ্য রপ্তানিতে প্রায়ই কাস্টমস কর্তৃপক্ষের সম্পৃক্ততার প্রয়োজন হয়।
বর্তমান বিশ্বের অনেক উৎপাদনকারী প্রতিষ্ঠান রপ্তানিকারক হিসাবে তাদের বিশ্বব্যাপী কার্যক্রম পরিচালনা করছে। অনেক প্রতিষ্ঠান প্রথমে তাদের কার্যক্রম দেশের মানুষের ভোগের জন্য উৎপাদন করলেও আন্তর্জাতিক চাহিদার কারণে তারা নিজেদের রপ্তানি বাণিজ্যে সম্পৃক্ত করেছে। 
রপ্তানি বাণিজ্যের ক্ষেত্রে রপ্তানিকারককে প্রধানত চারটি বাধার সমুক্ষ্মীন হতে হয়: প্রেরণামূলক, তথ্যগত, কর্মক্ষম/সম্পদ-ভিত্তিক এবং জ্ঞানভিত্তিক। 
দেশীয়ভাবে উৎপাদিত পণ্যগুলিকে বিদেশী প্রতিযোগিতা থেকে রক্ষা করার জন্য বিভিন্ন দেশে আইন, প্রবিধান, নীতি প্রণয়ন করে বাণিজ্যে বিভিন্ন বিধিনিষেধ দেয়া হয়। বৈদেশিক বাণিজ্যে সাধারণ বাধাগুলি হচ্ছে সরকার-আরোপিত ব্যবস্থা এবং নীতিসমুহ যা পণ্য ও পরিষেবার আন্তর্জাতিক বিনিময় সীমাবদ্ধ বা প্রতিরোধ করে বা বাধা দেয়। 
বিভিন্ন সময়ে আন্তর্জাতিক চুক্তির মাধ্যমে নির্দিষ্ট ধরনের পণ্য এবং তথ্য হস্তান্তর, যেমন, গণবিধ্বংসী অস্ত্র, উন্নত টেলিযোগাযোগ, অস্ত্র এবং কিছু শিল্প ও প্রত্নতাত্ত্বিক নিদর্শনসহ অন্যান্য বাণিজ্য সীমিত করা হয়েছে। উদাহরণ স্বরূপ:
শুল্ক হচ্ছে একটি নির্দিষ্ট পণ্যের উপর একটি নির্দিষ্ট কর বা এক দেশ থেকে রপ্তানি করা বা আমদানি করা পণ্যের বা বাণিজ্যের উপর একটি অর্থনৈতিক বাধা। আমদানি বা রপ্তানি শুল্ক পণ্যের খরচ বাড়ায় ফলে দেশীয় উৎপাদকদের সাঠে আমদানিকারকদের প্রতিদ্বন্দ্বিতা করে ব্যবসায় করতে অসুবিধা হয়। এতে বৈদেশিক বাণিজ্য সীমিত হয়। নির্দিষ্ট কোনো দেশীয় শিল্পকে রক্ষা করতেও শুল্ক ব্যবহার করা হয়।
রপ্তানি বাণিজ্যর কারণে বিভিন্ন দেশে উৎপাদন কার্যক্রম প্রতিষ্ঠার খরচ এড়ানো যায়। এক্ষেত্রে শুধুমাত্র একটি দেশে উৎপাদন কার্যক্রম পরিচালনা করে বিভিন্ন দেশে উৎপাদিত পণ্য বা পরিষেবা রপ্তানি বাণিজ্যের মাধ্যমে পৌঁছানো সম্ভব হয়।
রপ্তানি একটি কোম্পানিকে অবস্থান অর্থনীতি বা অবস্থানগত সুবিধা অর্জনে সহায়তা করতে পারে। কোম্পানির সম্পদ, আন্তর্জাতিক অভিজ্ঞতা এবং কম খরচে বা আলাদা পণ্য তৈরি করার সক্ষমতা বাড়ায়। একটি নির্দিষ্ট বাজারের অবস্থানগত সুবিধার মধ্যে রয়েছে খরচ, বাজারের সম্ভাবনা এবং বিনিয়োগ ঝুঁকির সমন্বয়। 
বিদেশে উপযুক্ত অবস্থান না পাওয়া পর্যন্ত রপ্তানি কার্যকর করা সম্ভব নাও হতে পারে। 
উচ্চ পরিবহন খরচ বিশেষ করে বাল্ক পণ্যের জন্য রপ্তানিকে অলাভজনক করে তুলতে পারে। বাণিজ্য বাধা এবং বিভিন্ন শুল্কের কারণে পণ্য বা পরিষেবা রপ্তানি অলাভজনক হতে পারে।
নিকেলোডিয়ন (নিউজিল্যান্ড)

নিকেলোডিয়ন ৩ থেকে ১৪ বছরের শিশুদের লক্ষ্য করা একটি নিউজিল্যান্ডভিত্তিক শিশুতোষ চ্যানেল ছিল। চ্যানেলটির উদ্বোধন হ​য় ২০০৬ সালের ১ আগস্টে এবং স্কাই টেলিভিশন চ্যানেল ০৪১ এ উপলব্ধ ছিল। চ্যানেলটি ২০১০ সালের ৩০ নভেম্বরে বন্ধ হয়ে যায়, এবং নিউজিল্যান্ড অনুষ্ঠানসূচীটি টাইমশিফ্ট ফিড হিসেবে নিকেলোডিয়ন অস্ট্রেলিয়াদ্বারা পরিচালনা করা হয়। সহকর্মী ভায়াকম চ্যানেল এমটিভি নিউজিল্যান্ডের সাথে ভাগ করে চ্যানেলটি অকল্যান্ডে অবস্থিত ছিল।
২০০০ সালের জানুয়ারি মাসে সিঙ্গাপুর থেকে সম্প্রচারিত নিকেলোডিয়নের দক্ষিণ-পূর্ব এশীয় ফিডটি নিউজিল্যান্ডে স্কাই ডিজিটাল এবং ইউএইচএফ দর্শকদের কাছে উপলব্ধি করা হ​য়।
এনজিপিএর অনুযায়ী এমটিভি নেটওয়ার্কস নিউজিল্যান্ড (যা নিকেলোডিয়ন, এমটিভি, এবং কমেডি সেন্ট্রাল নিয়ে গঠিত) ২০১০ সালের সেপ্টেম্বরে ঘোষণা দেয় যে ১ ডিসেম্বরে উনারা নিউজিল্যান্ডে কার্যক্রম বন্ধ করবে, সাথে নেটওয়ার্কের কার্যক্রম এমটিভি নেটওয়ার্কস অস্ট্রেলিয়ার সিডনি দপ্তরের থেকে চলতে থাকবে। এটির মানে নিউজিল্যান্ডে ভায়াকমের চ্যানেলের কার্যক্রম অস্ট্রেলিয়ার থেকে তত্ত্বাবধান হবে, সাথে উভয় নিক জুনিয়র এবং এমটিভি ক্লাসিক নিউজিল্যান্ডে উদ্বোধন হওয়ার ঘোষণা দেওয়া হয়।
২০১০ সালের ১ ডিসেম্বরে নিকেলোডিয়নের অস্ট্রেলীয় সংস্করণ নিউজিল্যান্ড ফিডটিকে প্রতিস্থাপন করে।
টুয়েন্টি২০ ব্লেজ

টুয়েন্টি২০ ব্লেজ, আনুষ্ঠানিকভাবে যেটি ক্রিকেট ওয়েস্ট ইন্ডিজ মহিলাদের টি২০ ব্লেজ নামে পরিচিত "(পূর্বনাম:ওয়েস্ট ইন্ডিজ ক্রিকেট বোর্ড মহিলাদের আঞ্চলিক টুয়েন্টি২০ চ্যাম্পিয়নশিপ)" হল ক্রিকেট ওয়েস্ট ইন্ডিজ পরিচালিত মহিলাদের টি২০ ক্রিকেট প্রতিযোগিতা।
২০২০ ও ২০২১ সালে প্রতিযোগিতাটি কোভিড-১৯ মহামারীর জন্য বাতিল ঘোষিত হয়েছিল।
২০২০ ও ২০২১ মরসুম কোভিড-১৯ মহামারীর জন্য বাতিল ঘোষিত হওয়ায়, সর্বশেষ মরসুমের বিজয়ী দল বার্বাডোস ২০২২ কমনওয়েলথ গেমসের জন্য যোগ্যতা অর্জন করে।
ত্বষ্টা

ত্বষ্টা (সংস্কৃত: त्वष्ट्र) হল একজন বৈদিক দেবতা এবং আদিত্যদের একজন। হরিবংশের মতো হিন্দুধর্মের পরবর্তী সাহিত্যেও তার উল্লেখ আছে। ত্বষ্টাকে বিশ্বকর্মা নামে অন্য দেবতার সাথে চিহ্নিত করা হয়।
ত্বষ্টা কে একজন দক্ষ কারিগর হিসাবে বলা হয় যিনি ইন্দ্রের বজ্র, বৃহস্পতির কুঠার এবং ঐশ্বরিক খাদ্য ও পানীয়ের জন্য কাপ সহ অনেক সরঞ্জাম তৈরি করেছিলেন। তাকে রূপের স্রষ্টা বলা হয়, এবং প্রায়শই তাকে জীবিত প্রাণী ও গর্ভের কারিগর বলা হয়। এছাড়াও তিনি সার্বজনীন পিতা হিসেবে বিবেচিত হন এবং তার কন্যা সরণ্যুর মাধ্যমে মানুষের পূর্বপুরুষ হিসেবে বিবেচিত হন। তিনি বৃহস্পতির পিতা এবং সম্ভবত ইন্দ্রের পিতাও। তিনি ধাতব কুড়াল চালান, এবং দুটি পতিত উপসাগর দ্বারা টানা একটি রথে চড়েন।
তিনি সোমের রক্ষক, এবং তার পুত্র বিশ্বরূপ গরুর রক্ষক। ইন্দ্রের তার সম্ভাব্য পিতা ত্বষ্টার সাথে বিরোধ রয়েছে, তার সাথে ত্বষ্টার সোম চুরি করা এবং বিশ্বরূপার গবাদি পশু অধিকার করার চেষ্টা করা হয়েছে। দ্বন্দ্বে ইন্দ্র ধারাবাহিকভাবে বিজয়ী, এবং ত্বাষ্ট্র ইন্দ্রকে ভয় করার জন্য বলা হয়েছে। তৈত্তিরীয় সংহিতা ও ব্রাহ্মণে, বিশ্বরূপ ইন্দ্র কর্তৃক নিহত হয়, এবং তাই ত্বষ্টা ইন্দ্রকে তার সোমযজ্ঞে যোগদানের অনুমতি দেয় না। তবে ইন্দ্র তার শক্তি দিয়ে সোম চুরি করে পান করেন। তার পুত্র বিশ্বরূপের হত্যার প্রতিশোধ নেওয়ার জন্য, ত্বষ্টা বৃত্র নামে এক রাক্ষস তৈরি করেন। তবে তার অস্তিত্ব কামনা করার সময়, ত্বষ্টা তার মন্ত্রে ভুল উচ্চারণ করেন, যা ইন্দ্রকে বৃত্রকে পরাজিত করতে দেয়।
ত্বষ্টা অন্যান্য অনেক দেবতার সাথে যুক্ত, যেমন- পূষা,  সাবিত্র, ধাত্র, প্রজাপতি ও বিশ্বকর্মা।
খুরুশকুল বিশেষ আশ্রয়ণ প্রকল্প

খুরুশকুল বিশেষ আশ্রয়ণ প্রকল্পটি  প্রধানমন্ত্রীর একটি অগ্রাধিকারভিত্তিক প্রকল্প। জলবায়ু উদ্বাস্তু ও বিমানবন্দর সম্প্রসারণের কারণে ভূমিহীন ৪৪০৯টি পরিবারের পুনবার্সনসহ এই জনগোষ্ঠীর আয়ের পথ উন্মুক্ত করা এই প্রকল্পের মূল লক্ষ্য। প্রকল্পটি ২৪ নভেম্বর ২০২০ তারিখে একনেক সভায় অনুমোদিত হয়। ২৩ জুলাই ২০২০ সালে আশ্রয়ণ প্রকল্পের উদ্বোধন করেন প্রধানমন্ত্রী শেখ হাসিনা। প্রথম ধাপে ৬০০ পরিবারের কাছে ফ্ল্যাট হস্তান্তরের মাধ্যমে এ প্রকল্পের আনুষ্ঠানিক উদ্বোধন করেন শেখ হাসিনা।
বৈশ্বিক জলবায়ু পরিবর্তনের বিরূপ প্রভাবে ক্ষতিগ্রস্ত দেশসমূহের মধ্যে বাংলাদেশ অন্যতম। বন্যা, ঘূর্ণিঝড়, নদী ভাঙ্গন ও জলোচ্ছ্বস বাংলাদেশের নিত্য নৈমিত্তিক প্রাকৃতিক দুর্যোগ, যা মানুষের জীবন ও সম্পত্তির ব্যাপক ক্ষতি সাধন করে থাকে। বাংলাদেশের মানুষ প্রতিবছর এসব প্রাকৃতিক দুর্যোগের কারণে তাদের সহায় সম্পত্তি হারিয়ে ফেলে। ১৯৯৭ সালে প্রধানমন্ত্রী শেখ হাসিনা ঘূর্ণিঝড়ে ক্ষতিগ্রস্ত ভূমিহীন-গৃহহীন-ছিন্নমূল-অসহায় মানুষের পুনর্বাসনের লক্ষ্যে আশ্রয়ণ প্রকল্প গ্রহণ করেন।
ভূ-প্রাকৃতিক স্বতন্ত্র বৈশিষ্ট্যের কারণে বাংলাদেশের উপকূলীয় অঞ্চলসমূহ দেশের অন্যান্য অঞ্চল হতে সম্পূর্ণ আলাদা। জলবায়ু পরিবর্তনের ফলে সৃষ্ট দুর্যোগের মুখোমুখি হয়ে উপকূলীয় অঞ্চলের মানুষ প্রাকৃতিকক সম্পদের সুযোগ থেকে বঞ্চিত হন এবং বহুমাত্রিক ঝুঁকি যেমন-লবণাক্ততা, বন্যা, ঘূর্ণিঝড়, নদী ভাঙ্গন ও জলোচ্ছ্বাস এর সম্মুখীন হন। জলবায়ু পরিবর্তনের ফলে ক্ষতিগ্রসত উদ্বাস্তু পরিবারসমূহের জন্র দেশের দক্ষিণ-পশ্চিমাঞ্চলে অবস্থিত জেলা কক্সবাজারে ২০১৪-১৫ অর্থবছরে ”খুরুশকুল বিশেষ আশ্রয়ণ প্রকল্প” গ্রহণ করা হয়। ঘূর্ণিঝড় ও জলোচ্ছ্বাস আক্রান্ত উপকূলীয় অঞ্চল কক্সবাজারের মানুষের আর্থ-সামাজিক উন্নয়নের লক্ষ্যে টেকসই উন্নয়ন লক্ষ্যমাত্রা (এসডিজি) এর সাথে সামঞ্জস্য রেখে প্রকল্পটি গ্রহণ করা হয়েছে। এ প্রকল্পের আওতায় ৫-তলা বিশিষ্ট ১৩৯টি বহুতল ভবন নির্মাণ করে ৪৪০৯টি জলবায়ু উদ্বাস্তু পরিবারকে পুর্নবাসন করা হবে এবং পুনর্বাসিত পরিবারগুলোর অর্থনৈতিক সচ্ছলতা নিশ্চিত করা হবে। প্রকল্পটি বিশ্বের বৃহত্তম জলবায়ু উদ্বাস্তু পুনর্বাসন প্রকল্প হিসেবে দৃষ্টান্ত স্থাপন করবে।
খুরুশকুল আশ্রয়ণ প্রকল্পের জন্য নির্বাচিত ৪৪০৯টি পরিবারের আর্থ-সামাজিক উন্নয়নের লক্ষ্যে স্কুল প্রতিষ্ঠা, স্বাস্থ্য সেবার জন্য কমিউনিটি ক্লিনিক স্থাপন, বিনোদনের জন্য পার্ক নির্মাণসহ ব্যাপক কর্মসূচি গ্রহণ করা হয়েছে। উক্ত পরিবারসমূহের মধ্যে অধিকাংশই মৎস্যজীবি বিধায় জীবিকার সংস্থানের জন্য আধুনিক শুটকি পল্লী নির্মাণ করা হবে। স্থাপত্যশৈলী ও আধুনিক নগরায়ণ পরিকল্পনায় নির্মিত উক্ত শুটকি পল্লীটি কক্সবাজার জেলার আকর্ষণীয় পর্যটন এলাকায় পরিণত হবে।
২৩ জুলাই ২০২০ (বৃহস্পতিবার) সকাল ১১টা ২০ মিনিটের দিকে গণভবন থেকে ভিডিও কনফারেন্সের মাধ্যমে আশ্রয়ণ প্রকল্পের উদ্বোধন করেন প্রধানমন্ত্রী শেখ হাসিনা। প্রথম ধাপে ৬০০ পরিবারের কাছে ফ্ল্যাট হস্তান্তরের মাধ্যমে এ প্রকল্পের আনুষ্ঠানিক উদ্বোধন করেন শেখ হাসিনা। প্রধানমন্ত্রীর অগ্রাধিকার ভিত্তিক আশ্রয়ন-২ প্রকল্পের আওতায় এই প্রকল্পে নির্মিত ২০টি অত্যাধুনিক ভবনের নামকরণ করেছেন প্রধানমন্ত্রী শেখ হাসিনা নিজেই। ভবনের নামগুলো হচ্ছে- ১) সাম্পান, ২) কোরাল, ৩) রজনীগন্ধা, ৪) গন্ধরাজ, ৫) হাসনাহেনা, ৬) কামিনী, ৭) গুলমোহর, ৮) গোলাপ, ৯) সোনালী, ১০) নীলাম্বরী, ১১) ঝিনুক, ১২) কেওড়া, ১৩) মুক্তা, ১৪) প্রবাল, ১৫) সোপান, ১৬) মনখালী, ১৭) শনখালী, ১৮) দোলনচাঁপা , ১৯) ইনানী ও ২০) বাঁকখালী।
১. http://www.ashrayanpmo.gov.bd
পূষা

পূষা বা পূষন্ (, ) হল একজন হিন্দু  বৈদিক দেবতা এবং আদিত্যদের একজন। তিনি সাক্ষাৎ দেবতা। পূষা বিবাহ, যাত্রা, রাস্তা ও গবাদি পশুদের খাওয়ানোর জন্য দায়িত্বপূর্ণ।
তিনি ছিলেন সাইকোপম্প (আত্মা নির্দেশিকা), আত্মাকে অন্য জগতে পরিচালনা করতেন। তিনি দস্যু ও বন্য জন্তুদের হাত থেকে যাত্রীদের রক্ষা করেছিলেন এবং অন্য পুরুষদের দ্বারা শোষিত হওয়া থেকে পুরুষদের রক্ষা করেছিলেন। তিনি ছিলেন সহায়ক পথপ্রদর্শক, "ভালো" দেবতা, তার অনুগামীদেরকে সমৃদ্ধ চারণভূমি এবং সম্পদের দিকে নিয়ে যেতেন।
ঐতিহ্যগতভাবে, দেবতার নামটি সংস্কৃত ক্রিয়াপদ,  পুষ্যতি থেকে উদ্ভূত বলে বলা হয়, যার অর্থ "উন্নতি ঘটানো"। তবে, এটি সম্ভবত লোক ব্যুৎপত্তি।
ঋগ্বেদের দশটি স্তোত্র পূষাকে উৎসর্গ করা হয়েছে (একটি যৌথভাবে সোম ও পূষা এবং অন্যটি ইন্দ্র ও পূষার জন্য)। তার রথ ছাগল দ্বারা টানা হয়। কখনও কখনও তাকে আকাশ জুড়ে সূর্যের গতিপথে চালিত হিসাবে বর্ণনা করা হয়। তিনি পাল এবং পশুপালের অভিভাবক হিসাবে সূর্যকে প্রতিনিধিত্ব করেন বলে মনে হয়। পূষাকে কবি হিসাবেও গণ্য করা হয়, যিনি ঘুরেফিরে অনেকগুলি দেবতার উপাধিতে পরিণত হন এবং আরও উপাধি যা "রাজা" বোঝায়।
তার চুল এবং দাড়ি বেণি করা হয়েছে এবং তার সাথে একটি সোনার কুঠার, সূচি ও অঙ্কুশ রয়েছে৷ সে তেঁতুল খায়, এবং শতপথ ব্রাহ্মণে দন্তহীন বলে উল্লেখ করা হয়েছে। তিনি সূর্যের কন্যা সূর্যের সাথে বিবাহ বন্ধনে আবদ্ধ হন, যাকে দেবতাগণ তাকে দান করেছিলেন। তিনি পথের জ্ঞানী ও রাস্তার নেতা। এই ভূমিকায় তিনি মানুষকে রাস্তার বিভিন্ন বিপদ থেকে রক্ষা করেন, যেমন নেকড়ে ও অ্যাম্বুশার। তিনি ঐশ্বরিক পথের সাথেও যুক্ত, এবং পৃথিবী ও স্বর্গের মধ্যবর্তী পথের সাথে পরিচিত, যা তাকে আত্মাকে স্বর্গে নিয়ে যেতে দেয়। তাকে গবাদি পশু, ঘোড়া এবং ভেড়া পাহারা দেওয়ার জন্য আহ্বান জানানো হয় এবং হারিয়ে যাওয়া গবাদি পশুদের খুঁজে বের করতে বলা হয়।
তৈত্তিরীয় সংহিতায় পাওয়া বর্ণনা অনুসারে, রুদ্রকে বিভিন্ন দেবতার সম্মানে একটি গুরুত্বপূর্ণ বলিদান দক্ষযজ্ঞ থেকে বাদ দেওয়া হয়েছিল। তিনি ক্রোধে, তীর দিয়ে যজ্ঞটিকে বিদ্ধ করেন এবং পূষা বলির একটি অংশ খাওয়ার চেষ্টা করতে গিয়ে তার দাঁত ভেঙে দেন। এই আখ্যানের পরবর্তী সংস্করণগুলি রামায়ণ, মহাভারত ও পুরাণে পাওয়া যায়। এই সংস্করণগুলিতে, রুদ্র (শিব) ক্রুদ্ধ ছিলেন কারণ তার শ্বশুর, দক্ষ, বলিদানকারী, তাকে আমন্ত্রণ জানাননি। শিব, ক্রোধে, পূষাকে লাথি মেরে তার দাঁত ছিঁড়ে ফেলেন যখন তিনি অর্ঘ্য খাচ্ছিলেন। পুরাণ সংস্করণে, বীরভদ্র, তাঁর জট পাকানো চুলের তালা থেকে শিব দ্বারা সৃষ্ট, পুষণের দাঁত ছিঁড়ে ফেলেছিল।
অংশুমান (দেবতা)

অংশুমান (সংস্কৃত: अम्शुमान) হল একজন বৈদিক দেবতা এবং আদিত্যদের একজন। তিনি কশ্যপ ও অদিতির সন্তান।
অংশুমান বায়ুতে বসবাস করেন। আষাঢ় মাসে সূর্য অশুমানের রূপ ধারণ করে। অংশুমানের রশ্মির (সেই মাসে সূর্যের শক্তি) সংখ্যা ১৫ বলে বলা হয়। শীত ঋতুতে অশুমান রথে আসে।
ফায়েং রেলওয়ে স্টেশন

ফায়েং রেলওয়ে স্টেশন হল ইম্ফল পশ্চিম জেলা, মণিপুরের একটি প্রস্তাবিত রেলওয়ে স্টেশন। এর কোড হল PHYNG । এটি কংচুপ শহরে পরিসেবা প্রদান করবে। প্রস্তাবিত স্টেশনে দুটি প্ল্যাটফর্ম অন্তর্ভুক্ত রয়েছে।এই রেললাইনের কাজ ২০১৯ সালে শেষ হবে বলে আশা করা হচ্ছে।
২০১৩–১৪ বুন্দেসলিগা

২০১৩–১৪ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫১তম মৌসুম ছিল। এই মৌসুমটি ২০১৩ সালের ৯ই আগস্ট তারিখে শুরু হয়ে ২০১৪ সালের ১০ই মে তারিখে সম্পন্ন হয়েছিল। বায়ার্ন মিউনিখের ওলন্দাজ আক্রমণভাগের খেলোয়াড় আরিয়েন রোবেন এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০১২–১৩ মৌসুমে ৯১ পয়েন্ট অর্জন করে এই প্রতিযোগিতার ইতিহাসে ২২তম বারের মতো শিরোপা জয়লাভ করেছিল।
এই মৌসুমে ৯০ পয়েন্ট অর্জন করে বায়ার্ন মিউনিখ ২৩তম বারের মতো বুন্দেসলিগা এবং ২৪তম বারের মতো জার্মান শিরোপা জয়লাভ করেছিল। বরুসিয়া ডর্টমুন্ডের পোলীয় আক্রমণভাগের খেলোয়াড় রবের্ত লেভানদোভস্কি ২০ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
২০১২–১৩ মৌসুম শেষে ফর্টুনা ডুসেলডর্ফ এবং গ্রয়টার ফুর্ট মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে হের্টা এবং আইন্ট্রাখট ব্রাউনশভাইগ বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে ১৮৯৯ হফেনহাইম ২. বুন্দেসলিগায় তৃতীয় স্থান অধিকারী ক্লাব কাইজারস্লাউটার্নের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে ১৮৯৯ হফেনহাইম বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
<onlyinclude></onlyinclude>
২০১৪–১৫ বুন্দেসলিগা

২০১৪–১৫ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫২তম মৌসুম ছিল। এই মৌসুমটি ২০১৪ সালের ২২শে আগস্ট তারিখে শুরু হয়ে ২০১৫ সালের ২৩শে মে তারিখে সম্পন্ন হয়েছিল। বায়ার্ন মিউনিখের জার্মান আক্রমণভাগের খেলোয়াড় থমাস মুলার এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০১৩–১৪ মৌসুমে ৯০ পয়েন্ট অর্জন করে এই প্রতিযোগিতার ইতিহাসে ২৩তম বারের মতো শিরোপা জয়লাভ করেছিল।
এই মৌসুমে ৭৯ পয়েন্ট অর্জন করে বায়ার্ন মিউনিখ ২৪তম বারের মতো বুন্দেসলিগা এবং ২৫তম বারের মতো জার্মান শিরোপা জয়লাভ করেছিল। আইন্ট্রাখট ফ্রাঙ্কফুর্টের জার্মান আক্রমণভাগের খেলোয়াড় আলেক্সান্ডার মাইয়ার ১৯ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
২০১৩–১৪ মৌসুম শেষে নুর্নবার্গ এবং আইন্ট্রাখট ব্রাউনশভাইগ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে কলন এবং পাডারবর্ন বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে হামবুর্গার ২. বুন্দেসলিগায় তৃতীয় স্থান অধিকারী ক্লাব গ্রয়টার ফুর্টের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে গ্রয়টার ফুর্ট বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
<onlyinclude></onlyinclude>